section_heading: Povijest
paragraph_text: Nakon nezavisnosti Bosne i Hercegovine 1992. godine, dolazi do velike krize esperantskog pokreta u Bosni i Hercegovini. Iste godine dolazi do osamostaljenja Saveza za esperanto Bosne i Hercegovine te je prihvaćeno njeno članstvo u Svjetski savez za esperanto. Tijekom rata veliki je broj članova napustio Bosnu i Hercegovini ili izgubilo život te je došlo do prekida veza između organizacija u različitim mjestima. Unatoč tom, na državnoj radiostanici svakog je tjedna emitirana radioemisija na esperantu čija je namjena bila širenje istine o događajima u Bosni i Hercegovini. Tekstovi koji su emitirani u toj radioemisiji sakupljeni su u knjizi: Spite al cio Bosnio. Savez za esperanto Bosne i Hercegovine ostao je bez svojih prostorija te dijela arhive, no spašen je dio naslova.